## Naredba o mjerama za sprječavanje pojave i širenja klasične svinjske kuge na području Republike Hrvatske

### NN 31/2008 (14.3.2008.), Naredba o mjerama za sprječavanje pojave i širenja klasične svinjske kuge na području Republike Hrvatske

# MINISTARSTVO POLJOPRIVREDE, RIBARSTVA I RURALNOG RAZVOJA

**1001**

Na temelju članka 17. stavka 3. Zakona o veterinarstvu (»Narod­ne novine«, broj
41/07), ministar poljoprivrede, ribarstva i ruralnog razvoja donosi

## NAREDBU

### O MJERAMA ZA SPRJEČAVANJE POJAVE I ŠIRENJA KLASIČNE SVINJSKE KUGE NA PODRUČJU REPUBLIKE HRVATSKE

I.

1) Zaraženim područjem smatra se područje u krugu od najmanje tri kilometra od
mjesta izbijanja klasične svinjske kuge i to:
a) Međimurske županije: općine Nedelišće i Strahoninec;
b) Krapinsko-zagorska županija: Gornje Jesenje, Lukovčak, Ko­privnica Zagorska,
Hromec, Donje Jesenje, Đurmanec, Hlevnica, Jezerišće, Ravninsko, Podbrezovica,
Žutnica, Zagora, Putkovec, Brezovica Petrovska, Stari Golubovec, Podgora
Krapinska, Goričanovec, Prigorje, Strahinje, Strahinje Radobojsko, Gorjani
Sutinski, Podgaj Petrovski, Lazi Krapinski, Radoboj, Dolice, Gredenec, Šušelj
Brijeg, Gora Veternička, Kuzminec, Veternica, Straža Krapinska, Čebovec,
Gregurovec, Gornja Šemnica, Velika Petrovagorska, Kraljevec Šem­nički, Delkovec,
Mihovljan, Borkovec, Zlatar, Mali Bukovec.
2) Ugroženim područjem smatra se područje u krugu od sedam kilometra od
zaraženog područja, i to:
a) Međimurska županija: općine Štrigova, Selnica, Gornji Mihaljevec, Sveti Juraj
na Bregu, Čakovec, Senkovec i Pribislavec, te mjesta Štefanec i Vularija,
b) Varaždinska županija: općina Sračinec, te mjesta: Družbinec, Petrijanec,
Majerje, Varaždin, Trnovec Bartolovečki, Bartolovec i Kučan Marof;
c) Krapinsko-zagorska županija: Gornji Macelj, Donji Macelj, Lužani Zagorski,
Brdo Jesenjsko, Bregi Kostelski, Kostelsko, Očura, Novi Golubovec, Benkovec
Petrovski, Preseka Petrovska, Krapina, Petrovsko, Pregrada, Trški Vrh, Rovno,
Tkalci, Bobovje, Polje Krapinsko, Vidovec Krapinski, Pristava Krapinska, Vidovec
Petrovski, Velika Ves, Škaricevo, Pomperovec, Frkuljevec Peršaveški, Šipki,
Lepajci, Ščrbinec, Znož, Sutinske Toplice, Ladislavec, Cetinovec, Donja Batina,
Veliki Bukovec, Konjščina, Sušobreg Bistrički;

II.

Radi sprječavanja pojave i širenja klasične svinjske kuge naređuju se sljedeće
mjere:
1) Na području cijele zemlje:
a) Zabranjuje se korištenje napoja u hranidbi svinja;
b) Zabranjuje se prijevoz i kretanje svinja izvan farme, uzgoja ili dvorišta u
svrhu prirodnog pripusta na drugim uzgojima, farmama ili dvorištima;
c) Zabranjuje se ulazak rasplodnih svinja u druge uzgoje radi pripusta;
d) Zabranjuje se stavljanje mesa svinja u promet izravno iz dvorišta;
e) Zabranjuje se pašno držanje svinja;
f) Zabranjuje se odvoženje svinja na stočne sajmove, dogone i otkupna mjesta te
stavljanje svinja u promet na stočnim sajmovima, dogonima i otkupnim mjestima na
područjima navedenim u točki I. ove Naredbe;
g) Naređuje se provođenje dezinfekcije prije i nakon održavanja sajmova, dogona
i otkupa. Ovlašteni veterinar na sajmu, dogonu i otkupnom mjestu mora voditi
posebnu evidenciju koja sadrži podat­ke o vlasniku, podrijetlu i broju svinja te
serijske brojeve svjedodžbi s kojima se životinje dopremaju;
h) Naređuje se obvezna prijava bez odgađanja svake uginule ili bolesne svinje na
gospodarstvu i divlje svinje;
i) Pri svakoj primjeni antibiotika u svinja, kod koje nakon 5 dana nije došlo do
pada tjelesne temperature i poboljšanja zdravstvenog statusa, potrebno je
isključiti klasičnu svinjsku kugu;
j) Zabranjuje se prevoženje divljih svinja iz jednog dijela lovišta u drugi.
2) Na područjima:
a) Međimurske, Varaždinske, i Krapinsko-zagorske županije koja se nalaze izvan
područja navedeni u točki I. ove Naredbe i na području cijele
Vukovarsko-srijemske županije naređuje se obvezan klinički pregled, koji
uključuje mjerenje tjelesne temperature, svinja prije stavljanja u promet;
b) cijele Međimurske, Varaždinske, Vukovarsko-srijemske i Krapinsko-zagorske
županije sve divlje svinje odstrijeljene ili nađene uginule moraju biti
pretražene na klasičnu svinjsku kugu u skladu s uputama Uprave za veterinarstvo;
c) cijele Međimurske županije zabranjen je promet svinjama najmanje 7 dana od
provođenja preliminarne dezinfekcije i čišćenja u zaraženom dvorištu;
d) Osječko-baranjske županije u mjestima Bijelo Brdo, Sarvaš, Aljmaš, Tenja,
Klisa, Dalj i Nemetin naređuje se obvezan klinički pregled, koji uključuje
mjerenje tjelesne temperature, svinja prije stavljanja u promet.
3) Osim mjera iz stavaka 1. i 2. ove točke na zaraženim i ugroženim područjima
navedenim u točki I. ove Naredbe naređuje se:
a) Zabrana stavljanja u promet drugih vrsta životinja iz zaraženog dvorišta
najmanje 7 dana od provođenja preliminarne dezinfekcije i čišćenja u zaraženom
dvorištu;
b) Zabrana stavljanja u promet i premještanja svinja na područjima navedenim u
točki 1. ove Naredbe;
c) Zabranu stavljanja u promet sperme, jajnih stanica i embrija s gospodarstava
unutar zaraženog i ugroženog područja;
d) Zabrana održavanja sajmova, dogona, izložbi i sportskih manifestacija sa
životinjama;
e) Obveznu provedbu strogih biosigurnosnih mjera za smanjivanje opasnosti od
unošenja 1 širenja virusa klasične svinjske kuge od strane svake osobe koja
ulazi ili izlazi na gospodarstva na kojima se drže svinje te osoba koje su bile
u kontaktu s divljim svinjama;
Onemogućavanje izravnog ili neizravnog kontakta između domaćih i nađenih
uginulih divljih svinja;
g) Zabrana klanja svinja za potrebe vlastitog domaćinstva, osim pod posebnim
uvjetima.

III.

Zabrana iz točke II. stavka 3. podtočki a) i b) ove Naredbe ne odnosi se na
pošiljke:
a) Domaćih i divljih svinja koje potječu iz drugih država, a koje se uvoze u
registrirane i zatvorene objekte za držanje i uzgoj pod stalnim veterinarskim
nadzorom, osim na područjima navedenim u točki I. ove Naredbe, te provoze preko
područja Republike Hrvatske. Pošiljke se moraju provoziti isključivo glavnim
cestovnim ili željezničkim prometnicama bez zaustavljanja i mora biti
onemogućeno da svinje koje se provoze dođu u direktan ili indirektan kontakt s
drugim svinjama tijekom transporta;
b) Domaćih svinja koje se, zbog tehnoloških razloga, upućuju iz objekata
kontroliranog i zatvorenog uzgoja koji udovoljavaju biosigurnosnim mjerama
propisanim točkom V. stavkom 4. Naredbe o mjerama zaštitite životinja od
zaraznih i nametničkih bolesti i njihovom financiranju u 2008. godini (»Narodne
novine«, broj 134/07 i 10/08):
– svinje iz podtočke b) na zaraženim područjima određenim u točki I. stavku 1.
ove Naredbe u druge kontrolirane i zatvorene objekte za držanje ili na
neodgodivo klanje, po odobrenju nadležnog županijskog veterinarskog inspektora i
pod posebnim uvjetima koje određuje Uprava za veterinarstvo; i
– svinje iz podtočke b) na ugroženim područjima određenim u točki I. stavku 2.
ove Naredbe u druge kontrolirane i zatvorene objekte za držanje ili na
neodgodivo klanje, po odobrenju nadležnog županijskog veterinarskog inspektora i
pod posebnim uvjetima koje određuje Uprava za veterinarstvo;
c) Drugih vrsta životinja, osim domaćih i divljih svinja, koje se uvoze u
registrirane i zatvorene objekte za držanje i uzgoj pod stalnim veterinarskim
nadzorom, provoze preko područja Republike Hrvatske, te koje se zbog tehnoloških
razloga upućuju iz objekata kontroliranog i zatvorenog uzgoja u druge
kontrolirane i zatvorene objekte za držanje ili klanje, po odobrenju nadležnog
veterinarskog inspektora i pod posebnim uvjetima koje propisuje Uprava za
veterinarstvo.

IV.

Danom stupanja na snagu ove Naredbe prestaje važiti Naredba o mjerama za
sprječavanje pojave i širenja klasične svinjske kuge na području Republike
Hrvatske (»Narodne novine« br. 24/2008).

V.

Ova Naredba stupa na snagu odmah.

Klasa: 322-01/08-01/132
Urbroj: 525-06-08-01
Zagreb, 27. veljače 2008.

Ministar
**mr. sc. Božidar Pankretić**, v. r.

Naredba, NN 31/2008-1001
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)